Publication: Magyar Közlöny
Issue: MK-2003-71 (Year: 2003, Number: 71)
Era: 1990-2004
Section: 1. § A tõkepiacról szóló 2001. évi CXX. törvény
Paragraph Index: 821

„289. § (1) Az alapkezelõ legalább félévenként, a tárgyfélév (pénzügyi félév) lezárása után negyvenöt — külföldi befektetési alapkezelõ esetén hatvan — napon, tárgyév (pénzügyi év) lezárása esetén százhúsz napon belül köteles az általa kezelt befektetési alapokról egyenként a 21. számú mellékletben foglaltak szerinti jelentést elkészíteni, a Felügyeletnek megküldeni, az alapkezelõnél és a forgalmazónál a befektetõk számára hozzáférhetõvé tenni, továbbá a 37. § (5) bekezdésében meghatározott helyen közleményben közzétenni a jelentés elkészültének tényét, megtekintésének helyét és idejét. A jelentések megtekintését a közlemény megjelenésétõl számított legkésõbb hét nap elteltével kell lehetõvé tenni a 37. § (4) bekezdésében meghatározottak szerint.”

Source: https://magyarkozlony.hu/hivatalos-lapok/91eccb949d882d41e25ee3e2e0f70423203d20e1/dokumentumok/e67580cee86205546f9627f360adf336af082848/letoltes